kalixlouiis/myanmar-wikipedia-corpus huggingface dataset:
ယုံကြည်ခြင်းတဖက်မှ မိစ္ဆာဆရာများ (၂:၁၄၊ ၄:၈) (က) ခရစ်ယာန်စစ်စစ်များ၏ ယုံကြည်ခြင်း (၂:၁၄-၂၆) (ခ) ရောက်လာမည့် မိစ္ဆာဆရာများ (၃:၁-၁၃) (ဂ) လူသားတော်၏ အရင်းအမြစ်အပေါ် မိစ္ဆာဆရာများ၏ အမြင် (၃:၁၄၊ ၄:၈) ၄။
ပုဂ္ဂိုလ်ရေးအရ မေတ္တာရပ်ခံချက်နှင့် မှတ်ချက် (၄:၉-၂၂) TAGS: တိမောသေဩဝါဒဒုတိယစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီ ဝိသေသလက္ခဏာ သာသနာပြုဆရာကြီးတစ်ပါးက (၁၉)ရာစုနှစ်အတွင်းတွင် အခန်းတို(၃)ခုဖြင့် ရေးသားထားသော ဓမ္မပေးစာဖြစ်သည်ဟု ဆိုသည်။
သို့သော်လည်း (၂၀)ရာစုနှစ် သာမက (၂၁)ရာစုတိုင်အောင် အလင်းပေးနိုင်စွမ်းရှိသည်။
ဤကျမ်းစာသည် ပေါလု၏ အာဘော်သက်သက်မဟုတ်။
အသင်းတော် သမိုင်း၏ အနှစ်သာရ ဖြစ်သည်။
ကနဦးအသင်းတော်များတွင် လက်ခံကျင့်သုံးသော အသင်းတော် မဏ္ဍိုင် ဖြစ်သည်။
သန့်ရှင်းသော် ဝိညာဉ်တော် ဖော်ပြချက်ဖြင့် ရေးသားသောကြောင့် အခြားမည်သူကမှ ဖြည့်စွက်ခြင်း မပြုနိုင်ပါ။
သင်းအုပ်များ ဖြောင့်မတ်မှန်ကန်စွာ ပြုကင့်နိုင်သည့် သမ္မာလမ်းညွှန်ဖြစ်သည်။
တိမောသေ ပထမဩဝါဒစာစောင်တွင်လည်း တွေ့နိုင်သည်။
ထပ်မံဖော်ပြခြင်း ဖြစ်သော်လည်း မလိုအပ်ဘဲ စကားကြောရှည်ခြင်း မဟုတ်။
ဓမ္မသစ်အခြားကျမ်းများတွင်လည်း တွေ့ရမည်။
ထို့ကြောင့် ယုံကြည်သူများ စနစ်တကျရှိစေလို၍ ဘုရားသခင်က အကျယ်တဝင့် ရှင်းပြခြင်း ဖြစ်သည်ဟု နားလည်ရသည်။
အထူးသဖြင့် တိ ၂:၁၁-၁၄ သည် အဓိကကျမ်းချက်ဖြစ်သည်။
အခြေခံမူဝါဒနှင့် ကျေးဇူးတော်အား ချိန်ခွင်လျှာသဖွယ် ထိန်းထားပေးသည်။
ကျမ်းရေးသူ ဓမ္မသစ် အမှုတော်ဆောင်များသို့ ဩဝါဒစာဟူသော မိတ်ဆက်စာတွင် တိတုအကြောင်း ဆွေးနွေးထားသည်ကို တွေ့ရှိနိုင်သည်။
အချိန်ကာလ ရည်ရွယ်ချက်နှင့် စကားလုံး အသုံးအနှုန်းယှဉ်တူသောကြောင့် ရှေးရိုးဝါဒီများက ဤဩဝါဒစာသည် တိမောသေပထမဩဝါဒနှင့် တစ်ချိန်တည်း တပြိုင်တည်း ရေးသားသည်ဟု ခန့်မှန်းကြသည်။
တိမောသေ ပထမဩဝါဒစာနှင့် ဒုတိယဩဝါဒစာအကြားတွင် ဖြစ်နိုင်သည်။
ဒုတိယဩဝါဒစာထက် နောက်မကျနိုင်။
အချိန်ကာလ အတိအကျပြောရန် ခက်ခဲသော်လည်း AD ၆၄နှင့် ၆၆ အကြား ဖြစ်ဟန်တူသည်။
မူလရေးသားသော နေရာသည် မက်ဆီဒိုးနီးယားဖြစ်သည်။
နောက်ခံသမိုင်းနှင့်ရည်ရွယ်ချက် အမှုတော်ဆောင်နှင့် ပတ်သက်၍ ဩဝါဒစာနှစ်စောင် ရေးသားခဲ့ပြီးနောက်တွင် ဤတိတုဩဝါဒစာတွင် ဘုရားသခင်၏ ကျေးဇူးတော်နှင့် ကောင်းသော အမှုပြုကျင့်ရမည့်အကြောင်းကို မြွေမသေ တုတ်မကျိုး ချိန်ခွင်လျှာညှိ၍ သဟဇာတဖြစ်စေရန် နိဂုံးချုပ်ပေးထားသည်။
ယနေ့ခေတ်ကာလတွင် ကျေးဇူးတော်သာ အဓိကထားကြပြီး ဘုရားသခင်၌ ကောင်းသောအကျင့် ပြုကျင့်ရန် အားနည်းလာကြသည်။
ထိုအပြုအမူ အယူအဆသည် မှားယွင်း၍ မှန်ကန်သော ကျေးဇူးတော်တရား မဟုတ်ပါ။
ထိုအကြောင်းကို ရှင်ပေါလုက အတိအလင်းသွန်သင်ထားသည်။
“ဤစကားသည် သစ္စာစကားဖြစ်၏။
ဘုရားသခင်ကို ယုံကြည်သူတို့သည် ကောင်းသော အကျင့်တို့ကို အမြဲကျင့်အံ့သောငှါ သတိပြုရကြမည့်ကြောင်း” (၃:၈(က))ဟု ဆိုထားသည်။
နှုတ်ခွန်းဆက်ခြင်း (၁:၁-၄) ၂။
ဝတ်ပြုအစည်းအဝေးမှ သင်းအုပ်ဆရာများ (၁:၅-၉) ၃။
ဝတ်ပြုအစည်းအဝေးမှ မှားတတ်သောအရာများ (၁:၁၀-၁၆) ၄။
ဝတ်ပြုအစည်းအဝေးအား လှုံ့ဆော်ခြင်း (၂:၁-၁၅) ၅။
ဝတ်ပြုအစည်းအဝေး၌ တိုက်တွန်းအားပေးခြင်း (၃:၁-၁၁) ၆။
နိဂုံးစကား (၃:၁၂-၁၅) TAGS: တိတုဩဝါဒစာ ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီ ဝိသေသလက္ခဏာ ဤနည်းပါးလှသော ရှင်ပေါလုပေးစာဩဝါဒကို အချို့ကမလိုအပ်လှဟု ထင်မှတ်ကြ သည်။
ထိုအယူအဆလုံးဝမှားသည်။
ပထမအချက်အနေဖြင့် ဤစာသည်ရှင်ပေါလု၏ ရင်တွင်းဖြစ် စကားဖြစ်သည်။
ထို့ကြောင့်အဖိုးတန်ကျောက်မြတ် စကားများဖြင့် စီထားသည်။
ရောမစာရေးဆရာ Pliny ၏ ‘ကျွန်ဘဝ’ အပါအဝင်လောကပညာ စာအုပ်များနှင့် မကြာခဏနှိုင်းယှဉ်ရသည်။
စာအဖွဲ့အနွဲ့မှလွဲ၍ ရှင်ပေါဘု၏လက်မွန်စာမူဖြစ်သည်။
ဤစာစောင်ငယ်က ယဉ်ကျေးပျူငှာခြင်း၊ ဖော်ရွေခြင်းနှင့် ချစ်ခြင်းမေတ္တာများကိုပြသသည်။
တရားတော်အတိုင်းဆိုလျှင် စွဲချက်အပြစ်တင်စရာရှိသည်။
သို့သော်လည်း ရှင်ပေါလု၏ မေတ္တာကြောင့် ဩနေသိမ်သည်လုရားသခင်၏ စာရင်းထဲတွင် နာမည်ရေးမှတ်ခြင်းခံရပြီ။
ထိုအကြောင်း ကိုမာတင် လူသာက ဤသို့ရေးထားသည်။
ရှင်ပေါလုသည်ဒုက္ခသည် ဩနေသိမ် အတွက် နှိမ့်ချအောက်ကျိူ့ပုံကို တွေ့ရသည်။
ဩနေသိမ်၏သခင်အား သူ့သခင်ကဲ့သို့သဘောထား၍ လျှောက်လဲပေးခဲ့သည်။
သူ့ကိုယ်သူအား ဩနေသိမ်နေရာတွင် ဝင်ရောက်၍ ဖိလေမုန်ထံ အသနားခံသည်။
သခင်ခရစ်တော်က ကျွန်ုပ်တို့အတွက် အဘဘုရားသခင်ထံလျှောက်လဲပေးသကဲ့သို့ ရှင်ပေါလုသည်ဩနေသိမ် အတွက်ဖိ လေမုန်ထံ လျှောက်လဲအသနားခံပေးသည်။
ကျွန်ုပ်အထင်တွင် ကျွန်ုပ်တို့သည်လည်း ခရစ်တော်၏ ဩနေသိမ်ဖြစ်ကြသည်။
ကျမ်းရေးသူ မကောင်းမြင်ဝါဒရှိပြီး၊ လျှာရှည်သူမှလွဲ၍ လူတိုင်းကရှင်ပေါလုရေးသားသည်ဟု ခံယူကြသည်။
Ranon တဦးတည်းသာလျှင် ဤမျှချုင်လုံသောစာကို မေးခွန်းထုတ်ချင်ကြသည်။
ဤဖိလေမုန်ဩဝါဒစာကို Ignatius, Terllian နှင့် Origen တို့ကလည်း လက်ခံကြသည်။
Eusebius က ခရစ်ယာန်တိုင်း လက်ခံသောကျမ်းစာစောင်ဖြစ်သည်ဟု ဆိုသည်။
Muratorian နှင့် Marcion ကလည်းစံတော်မီကြောင်း ထောက်ခံကြသည်။
အပြင်ပလက္ခဏာ ဖိလေမုန်ကျမ်းသည် တိုတောင်းသည့်အပြင် ပုဂ္ဂိုလ်ရေးစာဖြစ်သောကြောင့် အထောက် အထား အကိုးအကား အထူးပြစရာမလိုပါ။
အတွင်းသရုပ် အလွန်တိုတောင်းသော်လည်း ရှင်ပေါလုကသုံးကြိမ်သုံးခါတိုင်အောင် သူ့နာမည်ဖော် ပြထားသည်။
(၁:၁၊ ၉၊ ၁၉)။
(၁:၊ ၂၃၊ ၂၄) တို့သည်(ကော၄:၁ဝ-၁၇)နှင့် ချိတ်ဆက်နေသည်။
ဖိလေမုန်နှင့်ကောလောသဲ ဩဝါဒတို့သည် အပြန်အလှန်အမှီသဟဲပြုနေကြသည်။
ထို့ကြောင့် အတွင်း သရုပ်နှင့်ပြင်ပလက္ခဏာသည်လည်း သဟဇာတဖြစ်နေသည်။
အချိန်ကာလ ကောလောသဲဩဝါဒစာစောင် ရေးသားသည့်အချိန်တွင် တပြိုင်တည်းရေးသားပေးပို့ သည့်စာဖြစ်သည်။
(AD 60) သို့မဟုတ် သခင်ဘုရားကောင်းကင်နိုင်ငံသို့ ပြန်ကြွပြီးနောက် နှစ်ပေါင်း (၃ဝ)ခန့်တွင်ဖြစ်သည်။
နောက်ခံသမိုင်းနှင့် ရည်ရွယ်ချက် ကောလောသဲဩဝါဒစာနှင့် ဖိလေမုန်ဩဝါဒပါအကြောင်းအရာများကို ယှသ်ဖတ်ကြည့်ကြပါ စို့။
ဖိလေမုန်သည် ကောလောသဲတွင်ရှိနေသည်ကို (ကော ၄:၁ရ နှင့် ဖိလေ ၁:၂ကိုယှဉ်ဖတ်)။
ထိုသူနှစ်ယောက်သည် ရှင်ပေါလု၏ သွန်သင်ချက်ဖြင့် အသက်တာပြောင်းလဲသူများဖြစ်သည် (၁:၉)။
ဖိလေမုန်၏ကျွန် ဩနေသိမ်ထွက်ပြေးသည် (၁:၁၅-၁၆)။
ထိုသို့ဩနေသိမ်ထွက်ပြေးခြင်းကို ရှင်ပေါလု၏အပြစ်ဟု မှတ်ယူစေသည်(၁:၁၈)။
ထိုအချိန်ကာလသည် ရောမလက်ထဲ၌ ရှင်ပေါလုထောင်နန်းစံချိန်ဖြစ်သည် (၁:၉)။
သံဇကာ ထဲတွင် ရှိနေကြောင်း တမန်တော်ဝတ္ထုအားဖြင့် သိရသည်(တ ၂၈:၃ဝ)။
ထိုအရေးအကြာင်းထဲတွင် ဩနေသိမ်နှင့် တွေ့ဆုံကြရာရှင်ပေါလု၏ သွန်သင်ခြင်းဖြင့်ဩနေသိမ်လည်း အသက်တာပြောင်လဲပြီး အမှုတော်ဆောင်ဖြစ်လာသည် (၁:၁ဝ)။
ချစ်ခြင်းမေတ္တာ ပိုမိုခိုင်မြဲသွားကြသည် (၁:၁၂)။
ဩနေသိမ် သည်ရှင်ပေါလု၏အဖိုးတန်ညာလက်ရုံးဖြစ်လာသည် (၁:၁၃)။
ရှင်ပေါလုနှင့် ဩနေသိမ်တို့ နှစ်ဦးစလုံး ကဩနေသိမ်အားဖိလေမုန်ထံ ပြန်သွားရန်သဘောတူကြသည်။
ထို့ကြောင့်ရှင်ပေါလုက ဖိလေမုန်ထံ သီးသန့်စာရေးလိုက်သည်။
အကျိုးအကြောင်းရှင်းပြပြီး ဩနေသိမ်နှင့်အတူတပါတည်း ထည့်ပေးလိုက်သည် (၁:၁၇)။
တချိန်တည်းတွင်ရှင်ပေါလုသည် ကောလောသဲအသင်းတော်သို့လည်း စာရေးလိုက်သည်။
1Tychicus အားစာပို့လုလင်အဖြစ်သုံး၍ ဩနေသိမ်ကိုလည်း တခါတည်း ထည့်ပေးလိုက် သည် (ကော ၄:၇-၉)။
နှုတ်ခွန်းဆက်သခြင်း (၁:၁-၃) ၂။
ကျေးဇူးတင်ရှိခြင်းနျင့်ဖိလေမုန်အတွက် ဆုတောင်းခြင်း (၁:၄-၇)။
ဩနေသိမ်အတွက် ဆုတောင်းပေးခြင်း (၁:၈-၂ဝ)။
နိဂုံးချုပ် သိမှတ်ဖွယ်ရာများ (၁:၂၁-၂၅)။
TAGS: ဖိလေမုန်ဩဝါဒစာ ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီ ဝိသေသလက္ခဏာ ဟေဗြဲဩဝါဒစာစောင်သည် ဓမ္မသစ်ကျမ်းစာများထဲတွင် ထူးခြားနက်နဲသောကျမ်း ဖြစ်သည်။
အခြားပေးစာများကဲ့သို့ အဖွင့်မပါရှိပါ။
နိဂုံးသာပါရှိသည်။
သေချာသည်မှာ အီတလီ သို့မဟုတ် အခြားတနေရာရာ(၁၃:၂၄)မှ ဟေဗြဲခရစ်ယာန်များသို့ အထူးရေးသားသော စာစောင် ဖြစ်သည်။
မိမိထုံးတမ်းစဉ်လာနှင့် ရှေးကုသိုလ်စီမံရာကို ထိန်းသိမ်းလိုသောကြောင့် အခြားထင်ပေါ် ကျော်ကြားသည့် အသင်းတော်ကြီးများနှင့် အဆက်အသွယ် မပြုဘဲ သီးသန့် နေထိုင်သော အသင်းတော်ငယ်သို့ ရေးသားခြင်းဖြစ်သည်။
ကဗျာရသဆန်သော အဖွဲ့အနွဲ့များဖြင့် ရေးသား၍ ရှေးစာပေကျမ်းဂန်များမှ အကိုးအကား၊ အထောက်အထားများစွာ ယူထားသည်။
ဝေါဟာရ စကားလုံး ကြွယ်ဝစွာရေးသား ထားသည်။
အထူးသဖြင့် ဂရိဘာသာစကား သဒ္ဒါစည်မျဉ်းကျကျ အနုစိပ်ချယ်မှုန်းရေးထားသည်။
ယုဒလူမျိုးများ၏ ဓလေ့ထုံးစံနှင့် တထေရာတည်းဖြစ်သည်။
(ဝတ်ပြုရာကျမ်းနှင့် ယှဥဖတ်ပါ)။
ခရစ်တော်ဘုရားအသေခံတော်မူခြင်းနှင့် ခရစ်ယာန်လောက၏ အစဉ်အလာကို ထိုရိုးရာဓလေ့ဖြင့် ပုံဖော်ထားသည်။
ထို အချက်သည်မဟာအရေးတော်ပုံဖြစ်သည်။
ကျမ်းရေးသူ ဟေဗြဲဩဝါဒစာစောင်ရေးသားသူ ကလောင်ရှင်အား အသေအချာမဖော်ပြထားပါ။
သို့သော်လည်း ရှေးဦးကျမ်းစာများအနက် KJV စာစဉ်တွင်မူရှင်ပေါလု နာမည်ပေါက်သည်။
ကနဦး အရှေ့တိုင်းအသင်းတော် (အလက်ဇန္ဒြီးယားမှ Dionysius နှင့် Clement) တို့ကလည်း ရှင်ပေါလု ရေးသားသည်ဟု ဆိုကြသည်။
သံသယပေါင်းများစွာရှိလင့်ကစား Athanasius တို့၏တင်ပြချက် နောက်ပိုင်းတွင်မူ အနောက်တိုင်းသားများကလည်း ရှင်ပေါလုလက်ရာဟု လက်ခံလာကြသည်။
ယနေ့ခေတ်ကာလတွင်လည်း ရှင်ပေါလုလက်ရာဖြစ်ကြောင်း၊ မပြောစလောက်သောလူများလွဲ၍ လက်ခံကြသည်။
ရှင်ပေါလု၏ သွန်သင်ချက် ဩဝါဒအငွေ့အသက်များဖြင့် သင်းထုံနေသကဲ့သို့ စာသွားစာလာရေးသာဟန်သည် ရှင်ပေါလု၏ ကိုယ်ပိုင်ဟန် ပျောက်နေသည်။
(သို့သော်လည်း ထိုစာ ရေးသားဟန်က ရှင်ပေါလု၏ လက်ရာမဟုတ်ကြောင်း၊ အတိအကျမဆိုနိုင်ပါ။
အဘယ်ကြောင့် ဆိုသော် စာရေးဟန်သည် ပြောင်းလဲရေးသားနိုင်သောကြောင့်တည်း။
) သဲလွန်စခြေရာကောက်ဖွယ်ရာ စာရေးဆရာများစွာရှိသည်။
ရှင်လုကာ၏ စာရေးသားဟန် သည် ပေါလု၏လက်ရာနှင့်ဆင်တူဖြစ်သကဲ့သို့ ဗာနဗ၊ သိလ၊ ဖိလစ်နာတို့အပြင် အာကွီလာနှင့် ပရီစီလာတို့သည် ရှင်ပေါလု ဗောဓိညောင်ပင်ကြီးအောက်မှာ ပေါက်သော ဗောဓိညောင်ပင်ငယ် ဖြစ်သည်။
လုသာ (Luther) ကမူ အာပေါလုက ဓမ္မဟောင်းကျမ်းရေးသားဟန်ကို အခြေခံ၍ရေးသား ထားသည်ဟု ထင်မြင်ယူဆသည်။
(အလက်ဇန္ဒြီးယား ဇာတိသားသည် အာဘောင်အာရင်းသန်သန် ဖြင့် ပြောဆိုလေ့ရှိသည်။
) အာပေါလုသည် အလက်ဇန္ဒြီးယား ရိုးရာထုံးတမ်းစဉ်လာနှင့်အညီ ရေးသားခြင်း မရှိပြန်။
အာပေါလုမှန်လျှင် အလက်ဇန္ဒြီးယား လေသံအတိုင်းရေးရမည်။
သို့ကြောင့် အချို့က ကလောင်ရှင်မသိ၊ ဘုရားပေးသည့်လူက ရေးသားသည်ဟုခံယူကြသည်။
တစ်ခုရှိသည်မှာ အကယ်၍ ရှင်ပေါလုက မရေးသားလျှင် ယုဒလူမျိုးများအား မျက်နှာသာပေး၍ ရေးပါမည်လား။
အကောင်းဆုံးမှာ ဤမျှလောက် ဂန္ထဝင်မြောက်သော ဩဝါဒစာရေးသားသူသည် ဘုရားရှင်တော်ကသာ သိသည်ဟု ဆိုရပေမည်။
အချိန်ကာလ လူ့လက်ဖြင့်ရေးသားသူ ကလောင်ရှင်ကိုမသိကြသော်လည်း မည်သည့်ကာလတွင် ရေးသားထားကြောင်း အနီစပ်ဆုံး ခန့်မှန်းနိုင်သည်။
အေဒီ ၉၅ မှစ၍ ရောမအသင်းတော်၌ သုံးစွဲကြောင်းတွေ့ရသဖြင့် သာမန်အားဖြင့် ၁ ရာစု နှစ်တွင် ရေးသားထားသည်ဟုဆိုနိုင်သည်။
Poly carp နှင့် Justin Martyr တို့က ဟေဗြဲဩဝါဒ စာကို ကိုးကားခဲ့ကြသော်လည်း စာရေးသူ၏နာမည်ကိုမဖော်ပြကြပါ။
အလက်ဇန္ဒြီးယားမှ Dionysius က ရှင်ပေါလုရေးသားသည့် ဟေဗြဲဩဝါဒစာပုံစံဖြင့် ကိုးကားရေးသားပြီး၊ Clement ကမူ ရှင်ပေါလုက ဟေဗြဲဘာသာစကားဖြင့်ရေးသား၍ ရှင်လုကာက ဘာသာပြန်ဆိုသည်ဟု ဆိုသည်။
Irenaeus နှင့် Hippolytus ကမူ ရှင်ပေါလု၏ ဟေဗြဲဘာသာဖြင့် ရေးသောစာမူဟု မထင်ကြ။
Tertullian ကမူ Tertullian ရေးသည်ဟုယူဆသည်။
အတွင်းစာသားရေးသားဟန်ကိုကြည်လျှင် ခရစ်ယာန်ဒုတိယမျိုးဆက်က ရေးသားခြင်း ဖြစ်သည်ဟုယူဆရသည်(၂:၃၊၁၃:၇)။
ရှင်ယာကုပ်ဩဝါဒစာနှင့် သက်သာလောနိတ်ပထမဩဝါဒ စာစောင်ထက် ရှေးမကျနိုင်။
အေဒီ ၆၆တွင် စခဲ့သော ဂျူးစစ်ပွဲအကြောင်းမတွေ့ရသည့်အပြင် ဗိမာန်တော်တွင် ပူဇော် သက္ကာပြုခြင်း (၈:၄၊ ၉:၆၊ ၁၂:၇၊ ၁၃:၁ဝ) တို့ရှိနေသေးခြင်းတို့ကြောင့် ယေရုရှလင်ဗိမာန်တော် မပျက်စီးခင်ကာလ အေဒီ ၆၆ နှင့် ၇ဝ အကြားဖြစ်နိုင်သည်။
စုံစမ်း နှောက်ယှက်ခြင်းကျရောက်သည့် အကြောင်း(၁၂:၄)တွင် ဖော်ပြထားသော်လည်း ယုံကြည်သူ များသည် သွေးစီးပူဇော်ခြင်းဓလေ့စရိုက် မပျေက်သေး။
အီတလီ၏ ကံကြမ္မာဆိုးသည် အေဒီ ၆၄ တွင် နေရူးလက်ထက်၌ ကျရောက်ခဲ့သဖြင့် ချင့်ချိန်တွက်ချက်လျှင် အေဒီ ၆၄ နှစ်လယ်ခန့်တွင် ဖြစ်တန်ရာသည်။
သို့ကြောင့် အေဒီ ၆၃ မှ ၆၅ အကြား ဖြစ်ဖို့များပါသည်။
နောက်ခံသမိုင်းနှင့်ရည်ရွယ်ချက် ယေဘူယျအားဖြင့် ဟေဗြဲတို့၏ ဘာသာရေးကိုးကွယ် ဆက်ကပ်မှုသည် အခြားသူများ အတွက် ဧရာမစိန်ခေါ်မှုဖြစ်သည်။
မိရိုးဖလာထုံးတမ်းစဉ်လာ၏ ချည်နှောင်မှုကခိုင်မြဲသည်။
ဖိစီးသည်၊ မွန်းကြပ်သည်၊ ထိုတရားသေဥပါဒါန်အစွဲအလမ်းကြီးမှ အခြားလမ်းကြောင်းပြောင်ရန်မှာ လွန်စွာ ခက်ခဲသည်။
သို့သော်လည်း ဟေဗြဲဩဝါဒစာစောင်တွင်မူ ထိုအယူအဆဟောင်းဖြစ်သည်ဟု တထစ်ချ မဆိုနိုင်ပါ။
ယုဒအယူဝါဒမှ ခရစ်တော်ဘုရားသို့၊ အရိပ်သဏ္ဌာန်မှ အကောင်အထည်သို့၊ ထုံးတမ်း စဉ်လာမှအမှန်တရားသို့၊ သင်္ခါရမှထာဝရသို့၊ ကောင်းရာသုဂတိမှသည် အကောင်းဆုံးသုဂတိသို့ တွေးမြင်နိုင်ရေးသည် စာရေးသူ၏ စေတနာမှန်ဖြစ်သည်။
ထို့သို့ဆိုရာတွင် လူကြိုက်များရာမှ နည်းရာသို့၊ အဓိကမှသာမညသို့၊ ဖိစီးရာမှ ဖိနှိပ်ရာသို့၊ ဖြစ်သွားလျှင်ပြဿကြီးမားစွာ ဖြစ်သွားနိုင်သည်။
ဝမ်းနည်းဖွယ်ရာဖြစ်သွားမည်။
ဤစာစောင်သည် ယုဒနောက်ဆုံးသမိုင်းကြောင်းတွင် ကျင်လည်ကျက်စားသူများအား ရည်စူး၍ရေးသားခြင်းဖြစ်သည်။
ဟေဗြဲများသည် ကနဦးအသင်းတော်ကာလွင် တမန်တော်များ၏ ဟောကြားချက်ကြောင့် သတင်းကောင်း စကားကြားဘူးနားဝရှိသူများ ဖြစ်သည်။
သန့်ရှင်သော ဝိညာဉ်တော်၏ ထူးဆန်းသောနိမိန်လက္ခဏာများဖြင့် သတင်းကောင်းဟုတ်မှန်ကြောင်း၊ မျက်ဝါး ထင်ထင်တွေ့မြင်ရ၍ သတင်းကောင်း စကားအား တမျိုးတဖုံ တုံ့ပြန်ကြသူများဖြစ်သည်။
အချို့သည် ယေရှုခရစ်တော်အား ယုံကြည်ကိုးစား၍ အသက်တာပြောင်းလဲခဲ့ကြသည်။
အချို့သည် ခရစ်ယာန်ဖြစ်လာပြီးနှစ်ခြင်းမင်္ဂလာခံယူကြသည်။
ဒေသန္တရအသင်းတော်တွင် ပါဝင်ကြသည်။
သို့သော်လည်းဘုရားသခင်၏သန့်ရှင်းသောဝိညာဉ်တော်၌အသက်တာပြောင်းလဲခြင်း မရှိကြ။
ကျန်လူများသည် ကယ်တင်ခြင်းသတင်းကောင်းကိုလုံးဝလက်မခံကြသူများဖြစ်သည်။
ဤဩဝါဒစာစောင်တွင် ပထမ၊ ဒုတိယလူအုပ်စုများနှင့်သာ သက်ဆိုင်သည်။
ဟေဗြဲလူများ နှင့် ချို့ယွင်းချက်မရှိ လက်သင့်ခံသူများ အားလုံးအတွက်ဖြစ်သည်။
ယခုမူယုံကြည်ခြင်းမရှိသောယုဒလူမျိုးသည် ဆိတ်ကျောင်းသားထံမှ ထွက်ပြေးသောဆိတ် အပြစ်ဒဏ်ခံရ သကဲ့သို့ တစ်နည်းက နှစ်နည်း သုံးနည်းဖြင့် အောက်ပါအပြစ်ဒဏ်များခံရသည်။
– မိသားစုအမွေဖြတ်တောက်မှုခံရခြင်း။
– ဣသရေလအနွယ်သို့ ပေးထားသော ကောင်းကြီးမင်္ဂလာများနှင့်မသက်ဆိုင်တော့ခြင်း – ရွေးကောက်ခန့်အပ်ခြင်းမှ ဖျောက်ပစ်ခြင်း။
– စွန့်လွှတ်ပထုတ်ခြင်း။
– စိတ်မသာညီးတွားခြင်းနှင့် ရုပ်ခန္ဓာချုပ်နှောင်ခြင်း။
– လှောင်ပြောင်သရော်မှုခံရခြင်း။
– ချုပ်နှောင်ခံရခြင်း – မာတုရအသက်ပေးဆပ်ရခြင်း။
ထိုအပြစ်ဒဏ်များမှ လွတ်မြောက်ရာလမ်းကြောင်း အစဉ်သဖြင့်ရှိသည်။
သခင်ခရစ်တော်ကို တဖန်ကျောခိုင်းပြီး၊ ယုဒထုံးတမ်းစဉ်လာဟောင်းသို့ ပြန်သွားလျှင်ညှင်းပန်းနျိပ်စက်ခြင်းမှ သက်သာရာ ရနိုင်သည်။
ယုဒထုံးစံသို့ပြောင်း၍ နောက်ပြန်လှည့်စရာသံယောဇဉ်များကလည်း ရှိနေသည်။
အောက်ပါ အခွင့်အရေးများကလည်း မက်လုံးပေးနေပြန်သည်။
– ပရောဖက်များ ကြယ်ဝသောအမွေအနှစ် – ဘုရားသခင်၏လူများထံသို့ကောင်းကင်တမန်များ၏ အမှုတော်ပြုချက်များ – ပညတ္တိကျမ်းစီရင်ပေးသူ မောရှနှင့်ဆက်စပ်ပတ်သက်ခွင့် – အမျိုးသားစစ်သူကြီး ယောရှု၏ဦးဆောင်မှုအား သံယောဇဉ်ဖွဲ့နှောင်မှု – ယဇ်ပုရောဟိတ်ကြီးအာရုန်၏ ကောင်းကြီးမင်္ဂလာ – သန့်ရှင်းသောလူမျိုးအဖြစ် ဘုရားသခင်၏ရွေးကောက်မှု – မောရှေအားဖြင့် ပေးထားသောပဋိညာဉ်အားကြည်ညိုလေးစားမူ – သန့်ရှင်းသောဌာနတော်အတွင်း အသုံးအဆောင်များနှင့် ကုလားကာများ – သန့်ရှင်းရာဌာနတော်၌ အပြစ်ဖြေခြင်း (အထူးသဖြင့် ယွန်းကပူးနေ့၌အပြစ်ဖြေခြင်း) ၁-ရာစုနှစ်ကာလရှိယုဒများသည် ရှေးရိုးထုံးတမ်းစဉ်လာဓလေ့ထုံးစံ၌ သံယောဇဉ်ဖွဲ့နှောင်သူ များဖြစ်သည်။
သို့ကြောင်း”ခရစ်ယာန်ဖြစ်လျှင်ဘာလုပ်ရမည်နည်း”၊ယုဒထုံးတမ်းစဉ်လာတွင် အဆောင် အပြည်အစုံရှိသည်။
ခရစ်ယာန်ဖြစ်လျှင် ”ဒါတွေဘယ်ကရမည်နည်း”၊ ဘာမှမရှိပါ။
သို့သော် အပေါ်ထပ်၊ စားပွဲတလုံး၊ မုန့်နှင့်စပျစ်ရည်ရှိသည်။
”ဒါတွေဘာလုပ်ရမည်နည်းလဲ” မေးချင်သေး သလား။
ထိုမေးခွန်းများကို ဟေဗြဲကျမ်းကဖြေထားသည်။
”ခရစ်ယာန်ဘာသာမှာ ဘာရှိသလဲ” ဟုမေးလျှင် တခွန်းတည်းနှင့် အပြည့်အစုံဖြေနိုင်သည်။
ထိုစကားမှာ ခရစ်တော် ဖြစ်သည်။
ခရစ်တော်သည်- – ပရောဖက်များထက်ကြီးမြတ်သည်။
– မောရှေထက်ကြီးမြတ်သည်။
– ယောရှုထက်ကြီးမြတ်သည်။
– အာရုန်၏ ယဇ်ပုရောဟတ်အရိုက်အရာထက်ကြီးမှူးသည်။
– သန့်ရှင်းရာဌာနတော်ထက် သန့်ရှင်းသောနေရာ၌ခစားသည်။
– သာ၍ကောင်းမြတ်သော ကတိတော်ပေးသည်။
– ကုလားကာအသစ်ကိုဖွင့်၍ စိုးစံသည်။
– ဆိတ်၊ နွား များဖြင့် အထပ်ထပ်အခါခါပူဇော်စရာမလိုတော့ဘဲ ကိုယ်တော်တိုင်အပူဇော် ခံခြင်းဖြင့် ထာဝရကာလအတွက်ပူဇော်သက္ကာပြုသည်။
ကြယ်ရောင်လရောင်များ ကွယ်ပျောက်ချိန်တွင် သူရိယနေမင်း ထွန်းလင်းလာသကဲ့သို့ ရဟူဒီများ၏အရိသဏ္ဌာန် ကိုးကွယ်မှုအဆုံးတွင် ယေရှုခရစ်တော်သည် လူသားအသွင်ခံယူ၍ ထွန်းလင်း လာသည်။
သို့သော် ချက်ချင်းလက်ငင်းမဆိုးမိုးနိုင်သေးပါ။
အနှောက်အယှက် ပယောဂရှိနေသေးသည်။
ခရစ်တော်မုန်းတီးရွံရှာသော အမည်ခံခရစ်ယာန်များရှိနေသည်။
ထိုအဖြစ်ဆိုးသည် အစစ်အမှန် ယုံကြည်သူများကိုလည်း သွေးဆောင်ဖြားယောင်း ပျက်စီးစေနိုင်သည်။
သို့ကြောင့် ဘုရားရှင် ကတိတော်တွင် မြဲမြံစွာရပ်တည်ဖို့လိုသည်။
သို့မှသာလျှင် ဘုရားပေးမည့်ဆုလက်ဆောင် ချီးမြှင့်ခြင်းခံရမည်။
သာမန်ကာလျှံကာ အုတ်ရောရော၊ ကျောက်ရောရော ယုံကြည်သူများအတွက် ရင်လေးဖွယ်ရာ ဖြစ်သည်။
သခင်ခရစ်တော်ကို လက်သင့်ခံပြီးနောက် ရိုးရာထုံးတမ်းစဉ်လာ နောက်သို့ ခြေဦးလှည့် သူများသည် ဘုရားသားတော်အား နင်းခြေရာရောက်သည်။
အသွေးတော်အား ပြက်ရယ်ပြုရာ ရောက်သည်။
သန့်ရှင်းသော ဝိညာဉ်တော်အား စော်ကားရာ ရောက်သည်။
ထိုအပြစ်ဆိုးများအတွက် နောင်တရခြင်းနှင့်အပြစ်ခွင့်လွှတ်ခြင်း မရှိနိုင်။
ထိုအပြစ်မျိုး ကိုသတိပေးထားသည်။
၂:၁တွင် ”ကြားရသောဒေသနာတော်ကိုမမေ့လျော့မည့်အကြောင်း”ဟုလည်းကောင်း ၃:၇-၁၉ တွင် ”မယုံကြည်သောကြောင့် မဝင်နိုင်” ဟုလည်းကောင်း၊ ၆:၆ တွင် ”အသရေတော်ကို ရှုတ်ချသော သူ” ဟူ၍လည်းကောင်း၊ ၁ဝ:၂၅တွင် ”အချင်းချင်း စုဝေးခြင်းကို မရှောင်လွဲကြရန်” ဟူ၍လည်းကောင်း၊ ၁၂:၁၆ တွင် ”တနပ်စာအချိုးနှင့်ညီသော သားဦးအရာကို ရောင်းသောဧသော ကဲ့သို့”ဟူ၍လည်းကောင်း၊ ၁၂:၂၅တွင်”ကောင်းကင်ဘုံက မိန့်တော်မူသောစကားကို ငါတို့သည် နားမထောင်ဘဲနေလျှင်၊ သာ၍ ကြီးစွာသောအပြစ်နှင့် အဘယ်သို့ကင်းလွတ်နိုင်မည်နည်း”ဟူ၍လည်းကောင်း သွန်သင်ထားသည်။
ထိုသွန်သင် သတိပေးချက်အတိုင်းသည် အသွင်တမျိုးစီအပြစ်ရှိကြသည်။
ဟေဗြဲဩဝါဒစာသည် ထိုနေ့ရက်ကာလ ၁ရာစုနှစ်အတွက်သွန်သင်ချက်ဖြစ်သော်လည်း ယနေ့ ထက်တိုင်အောင်ခေတ်မီနေသည်။
ခရစတော်သခင်အားဖြင့်ပေးသနားတော်မူသော အခွင့်ထူး ကို စဉ်ဆက်မပြတ် ဆင်ခြင်သင့်ပါသည်။
အခက်အခဲပြဿနာမည်မျှပင် ကြီးမားကာဆီးပါစေ၊ အားယူကျော်လွှား ရမည်။
သတိပေးသွန်သင်ချက်များကို ဆင်ခြင်လျက်ထုံးတမ်းစဉ်လာနောက်သို့ ရေစုန်မှာ လှေကြုံမစီးဘဲ၊ ဘုရားရှင်၏ကောင်းမြတ်ခြင်းကို မြည်းစမ်းကြည့်ကြပါစို့။
ခရစ်တော်၏မဟာလူသားပါဝင်မှု(၁:၁–၄၊၁၃) (က) ပရောဖက်ထက် ခရစ်တော်ကြီးမြတ်ခြင်း (၁:၁-၃)။
(ခ) ကောင်းကင်တမန်ထက် ခရစ်တော် မြင့်မြတ်ခြင်း (၁:၄၊ ၂:၁၈)။
(ဂ) မောရှေနှင့်ယောရှုထက်ခရစ်တော်ကြီးမြတ်ခြင်း (၃:၁၊ ၄:၁၃)။
ယဇ်ပုရောဟတ်အရာတွင် ခရစ်တော်ကြီးမြတ်မှု (၄:၁၄၊ ၁ဝ:၁၈)။
(က) ယဇ်ပုရောဟိတ်အမှုတွင် အာရုန်ထက် ခရစ်တော်ကြီးမြင့်မှု (၄:၁၄၊ ရ:၂၈)။
(ခ) အာရုန်၏အမှုထက်ခရစ်တော်ကြီးမြတ်ခြင်း (အခန်း ၈)။
(ဂ) ဓမ္မဟောင်းယဇ်ပူဇော်ခြင်းအတိုင်း ခရစ်တော်၏ပူဇော်သက္ကာ (၉:၅၊ ၁ဝ:၁၈)။
သတိပေးခြင်းနှင့် တိုက်တွန်းနှိုးဆော်ချက် (၁ဝ:၁၉၊ ၁၃:၁၇) (က) ခရစ်တော်အား သစ္စမဖောက်ဖို့သတိပေးချက် (၁ဝ:၁၉-၁၉)။
(ခ) ဓမ္မဟောင်းပုံ ဥပမာနှိုးဆော်ချက်များ (အခန်း ၁၁)။
(ဂ) ခရစ်တော်၌ မြော်လင့်ခြင်းရှိရန် တိုက်တွန်းချက် (အခန်း ၁၂) (ဃ) ခရစ်ယာန်များကျေးဇူးတော်အမျိုးမျိုးခံစားရမည့် တိုက်တွန်းချက် (၁၃:၁-၁၇) ၄။
ကောင်းကြီးမင်္ဂလာပေးခြင်း (၁၃:၁၈–၂၅) TAGS: ဟေဗြဲဩဝါဒစာ ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီ ဝိသေသလက္ခဏာ မာတင်လူသာက ရှင်ယာကုပ်ဩဝါဒစာကို “မြက်ခြောက်ဩဝါဒစာ”ဟုလွဲမှားစွာနှိမ့်ချခဲ့ သည်။
ရှင်ယာကုပ်ကယုံကြည်ခြင်းကို အလုပ်ဖြင့်သက်သေထူမည်ဟုဆိုသည်။
ထိုစကားကိုမာတင် လုသာကနားလည်မှုလွဲမှားသည်။
လုသာတစ်ဦးတည်းသာလျှင် ဤကနဦးခရစ်ယာန်စာပေကို အဓိ ပ္ပာယ်ကောက်ယူလွဲမှားခြင်းမဟုတ်ပါ။
အချို့လူများကလည်း “ပုလဲကြိုး” ဟုစွပ်စွဲကြသည်။
မည်သို့ ပင်ဖြစ်စေထိုကြိုးတန်းပေါ်သို့ အောင်မြင်စွာ လျှောက်လှမ်းကြည့်ကြပါစို့။
စင်စစ်တွင်မူဤကျမ်းစာအုပ်ငယ်သည် စံနမူနာယူထိုက်သော ရေးသားချက်ဖြစ် သည်။
ခရစ်ယာန်အသင်းတော်များကိုရည်ညွန်းထားသော်လည်း ယုဒအယူအဆစွဲမြဲ နေသူ များကိုအဓိကပစ်မှတ် ထားသည် (၂:၂UK) ဥပမာအားဖြင့် “တရားစရပ်”ဂရိဝေါဟာရညီလာ ခံ၊ သဘင်ဟုခေါ်သည်။
ယနေ့ကာလတွင်မူ ယုဒများသည်လည်း ညီလာခံသဘင်ဟု အတုယူ သုံးစွဲလာကြပြီ။
ရှင်ယာကုပ်သည်သဘာဝတရားကို ဝိညာဉ်ရေးရာနှင့်ယှဉ်၍ အခန်း(၅)ခန်းသာရှိ သောကျမ်းစာတွင် အကြိမ်(၃၀)သုံးနှုန်းထားသည်။
တစ်ခုဆင်ခြင်ရမည့်အကြောင်းမှာ သခင် ဘုရား၏သွန်သင်ချက်ကို ပြန်လည်အောက်မေ့သတိရစေ ခြင်းဖြစ်သည်။
လက်တွေ့ကျသော ကျမ်းစာဖြစ်သည်။
အချို့နေရာများတွင် လူကြိုက်နည်းသောအကြောင်းအရာများ၊ မိမိလျှာ ကိုထိန်းသိမ်းရမည့်အကြောင်း၊ ကြွယ်ဝချမ်းသာခြင်း၏ အန္တရာယ်၊ ယုံကြည်ခြင်းကို လက် တွေ့အကျင့်ဖြင့် သက်သေထူရမည့်အကြောင်းများ သွန်သင်ထားသည်။
ကျမ်းရေးသူ ကျမ်းစာခပ်များများသည် ဟေဗြဲ၊ ဂရိ၊ လက်တင်မှပြင်သစ်နှင့် အင်္ဂလိပ်သို့ဘာသာ ပြန်ရာတွင်နာမည်များ အမျိုးမျိုးပြောင်းသွားကြသည်။
ထိုကျမ်းများနှင့်မတူဘဲ၊ တမူထူး ခြားစွာပြောင်းလဲသောသူမှာ “James” ဖြစ်သည်။
ဂရိဘာသာအားဖြင့် “Lakobos” ဖြစ်၍ ဟေဗြဲဘာသာစကား “Yaakov” (Jacobe) မှယူလာခြင်းဖြစ်သည်။
ယာကုပ်(James) ဟူ သောနာမည်သည် ယုဒလူမျိုးတွင်လူသုံးများ၊ ပေါ်လွင်ထင်ရှားသောနာမည်ဖြစ်သည်။
ထို့ ကြောင့်ဓမ္မသစ်ကျမ်းတွင် ယာကုပ်နာမည်ဖြင့် (၄)ဦး အထင်အရှားတွေ့ရသည်။
ထိုအထဲမှ ဤကျမ်းစာရှင်သည် အသက်တာနှင့် ဉာဏ်ရည်ကြောင့် တစ်မျိုးတစ်ဘာသာ ပေါ်လွင်ထင်ရှား သူဖြစ်သည်။
တပည့်တော်ယာကုပ်။
ဇေဗေဒဲ၏သား ယောဟန်၏ညီ (မ ၄:၂၁)ဖြစ်သည်။
အကယ်၍ တပည့်တော် ယာကုပ်သည် စာရေးဆရာဖြစ်လျှင်ကျမ်းစာအား စိမ်မပါတပါဖြင့်အချိန်ဖင့်နွဲ ရေးမည်မဟုတ်။
ဤစာအုပ်မရေးသာမှီယာကုပ်သည် အေဒီ ၄၄တွင်မာတုရဖြင့် အသေခံခဲ့ပြီး ဖြစ်သည်။
အာလဖဲသားယာကုပ် (မ ၁၀:၃)။
တပည့်တော်များထဲတွင် လူသိနည်းသူဖြစ်သည်။
ကျမ်းစာရှင်က သူ့ကိုယ်ကို ”ယာကုပ်” ဟု အထင်အရှားရေးပြထားသဖြင့် ထူခြားချက်မရှိသော် လည်း ခရစ်တော်အား ရင်းရင်းနှီးနှီး သိကျွမ်းသူဖြစ်သည်။
ယုဒ၏ ဖခင်ယာကုပ် (ယုဒရှမဟုတ် လု ၆:၁၆)။
ဤလူသည် သာ၍ ဖြစ်နိုင်စရာအကြောင်း မရှိ။
ခရစ်တော်၏ မအေတူဖအေကွဲညီယာကုပ် (မ ၁၃:၅၅၊ ဂလာ ၁:၁၉)။
ကျမ်းရေးသူတွင် အနီးစပ်ဆုံးဖြစ်သည်။
ခရစ်တော်နှင့် ညီအစ်ကိုတော်ကြောင်း ကျမ်းစာတွင်မဖော်ပြသော်လည်း၊ ခရစ်တော်ကို အတွင်းသိအဆင်းသိသူဖြစ်သည် (ယုဒကျမ်းစာ အဖွင့်ကိုကြည့်ပါ)။
ယေရုရှလင် ကောင်စီရုံးမှစ၍ ခရစ်တော်အသေခံသည့်တိုင်အောင် ယေရုရှလင်၌ရှိနေသူဖြစ်သည်။
သူ၏အသက် တာဟန်ပန်အမူအရာသည် တကယ့်ယုဒခရစ်ယာန် တဖက်စွန်းရောက် သူဖြစ်သည်။
ခပ်တိုတိုပြော ရလျှင်ယာရှဖတ်နှင့် အသင်းတော်အကြောင်းကို ကျမ်းစာတွင် ရေးသွင်းခြင်းဖြင့် သူဖြစ်ကြောင်း သိသာနိုင်သည်။
အတွင်းသရုပ် သက်သေအထောက်အထား အခိုင်အလုံရှိသည်။
တမန်တော်ဝတ္ထုနှင့် ရဂလာတိကျမ်း အချက်အလက်များနှင့်ယာကုပ်၏ဟန်ပန်သွင်ပြင်စရိုက်လက္ခဏာများသည်တသဘောတည်း ရှိသည်။
လိမ်လည်တုပနိုင်စရာအကြောင်းမရှိ။
ဝါဒကွဲပြားစရာအကြောင်းမရှိနိုင်။
ယောရှဖတ်က ယာကုပ်သည်ယုဒလူများထဲတွင် ဘာသာရေးအလွန်တရာ ကိုင်းရှိုင်းသူဖြစ်ကြောင်း ရေးထားလေ သည်။
သို့သော်လည်း မေရှိယ၏ မာတုရအသေခံခြင်းအား သက်သက်ပြရန် သူ့ယုံကြည်ခြင်းက တာမြစ်သည်။
ယဇ်ပုရောဟိတ်အာနာနိအမိန့်အရ ယာကုပ်အားကျောက်ခဲဖြင့် ပေါက်သတ်ခဲ့ ကြောင်း ယုဒသမိုင်းတွင် တွေ့ရသည်။
ဗိမာန်တော်ထိပ်မှ ခဲဖြင့်ပေါက်သတ်ကြောင်းEsu- sebius ကဆိုသည်။
Hegesippus ကလည်း ထိုနည်းအတိုင်းထောက်ခံ ထားသည်။
ဂရိဘာသာဖြင့်ရေးသားထားသော ရှင်ယာကုပ်ဩဝါဒစာသည် လူမျိုးတော်အဖြစ်ရွေး ကောက်ထားခံရမှန်းမသိကြသော ပါလက်စတိုင်း ယုဒများအတွက် အလွန်ကောင်းသော စာပေဖြစ်သည်။
ပြင်ပလက္ခဏာ ရှင်ယာကုပ်ဩဝါဒကျမ်းသည် ပြင်ပလက္ခဏာအထောက်အထား အားအနည်းဆုံးဖြစ်သည်။
အသင်းတော်ဖခင်ကြီးများ သမိုင်းထဲတွင် လည်းမတွေ့ Muratorian Canon တွင်လည်း မှတ်တမ်းမဝင်။
ယေရုရှလင်မှ အရှေ့ဘက်ရှိ ယုဒလူများသို့ ရေးသောစာဖြစ်သောကြောင့် ထိုသို့အထောက်အထား ချို့ယွင်းခြင်းဖြစ်နိုင်သည်။
လူအများကမူ ပေါလုပြောသောယုံကြည်ခြင်းတရားနှင့် ဆန့်ကျင်သည်ဟုဆိုကြသည်။
မည်သိုပင်ဖြစ်စေ၊ Cyril of Jerusalem, Gregory of Nazianzus, Athanasius နှင့် Jaromeတို့ကထောက်ခံကိုးကားကြသည်။
Eusebiusကလည်းဤစကား အဖြစ်ဆန့်ကျင်သော်လည်း၊ သူကိုယ်တိုင်မူ သမ္မာကျမ်းစာတွင် ကိုးကားထားသည်။
အချိန်ကာလ ယောရှဖတ်က ယာကုပ်သည် အသက်(၆၂)နှစ်တွင် အသတ်ခံရသည်ဟု ဆိုထားသဖြင့် ထိုခေတ်မတိုင်မီ ရေးသားထားပြီး ဖြစ်သည်။
ကျမ်းစာတွင် ယေရုရှလင်ကောင်စီ (အေဒီ၄၈ သို့မဟုတ်၄၉) ၏ ဆုံးဖြတ်ချက်အကြောင်း ဘာမျှမဖွင့်ဟသော်လည်း ကောင်စီအစည်းအဝေး၌ ယာကုပ်ပါကြောင်း တ ၁၅ တွင် ရေးထားသဖြင့် အေဒီ ၄၅နှင့်၄၈အကြားတွင် ဖြစ်သည်ဟု လက်ခံစရာအကြောင်းရှိသည်။
နောက်ခံသမိုင်းနှင့်ရည်ရွယ်ချက် ဓမ္မသစ်ကျမ်းတွင် ပထမဦးဆုံးရေးသားထားသော ကျမ်းစာဖြစ်ဟန်တူသည်။
ယုဒအရိပ် အငွေ့များဖုံးလွှမ်းပြီး သွန်သင်ချက်ထဲတွင် အခြားခေတ်ကာလအကြောင်း မပါရှိပါ။
ယနေ့ခေတ် ကာလအကြောင်း မပါရှိပါ။
ယနေ့ခေတ်ကာလတွင် များစွာလိုအပ်သော သွန်သင်ချက်များ ဖြစ်သည်။
ကျမ်းစာတွင် ယေရှုခရစ်တော်၏ တောင်ပေါဒေသနာများကို ကိုးကားထားသည်။
နှိုင်းယှဉ် လေ့လာကြည့်ရအောင်။
အကြောင်းအရာ ယာကုပ် (ကျမ်းပြိုင်) မဿဲကံဆိုးမိုးမှောင်ကျခြင်း ၁:၂၊၁၂၊၅:၁၀ ၅:၁၀−၁၂ ဆုတောင်ခြင်း ၁:၄၅၊၄:၃၊၅:၁၃−၁၈ ၆:၆−၁၃၊၇:၇−၁၂ မျက်စိ ၁:၈၊၄:၈ ၆:၂၂−၂၃ ချမ်းသာခြင်း ၁:၁၀၊၁၁၊ ၂:၆−၇ ၆:၁၉-၂၁၊၂၄-၃၄ အမျက်ဒေါသ ၁း၁၉၊၂၀:၄:၁ ၅:၂၂ ပညတ်ချက် ၁:၂၅၊၂:၁၊၁၂၊၁၃ ၅:၁၇-၄၄ အတုအယောင်သီလ ၁:၂၆၊၂၇ ၆:၁-၁၈ ရွှေပညတ်တော် ၂:၈ ၇:၁၂ ကရုဏာ ၂:၁၃ ၅:၇ ယုံကြည်ခြင်းနှင့်အကျင့် ၂:၁၄-၁၆ ၇:၁၅-၂၇ အမြစ်နှင့်အသီး ၃:၁၁၊၁၂ ၇:၁၆-၂၁ အတတ်အလိမ္မာ ၃:၁၃ ၇:၂၄ ငြိမ်းချမ်းရေးသံတမန် ၃:၁၇-၁၈ ၅:၉ တပါးသူအားစီရင်ခြင်း ၄:၁၁၊၁၂ ၇:၁-၁၅ ပျက်စီးနိုင်သောဘဏ္ဍာ ၅:၂ ၆:၁၉ ကျမ်းသစ္စာ ၅:၁၂ ၅း၃၃-၃၇ ဤကျမ်းစာတွင် ကျမ်းသက်သေအထောက်အထားများစွာယူထားကြောင်း တွေ့ရသည်။
သို့ကြောင့် ပြည့်စုံသောပဋိညာဉ် (၁:၁၂၅)၊ ရွှေပညတ်တော် (၂:၈)၊ လွှတ်ခြင်းတရား (၂:၁၂) ဟုနာမည်ရသည်။
ဤကျမ်းစာကပညတ်တော်ကို ကယ်တင်ခြင်းအကြာင်းအဖြစ်သော်လည်းကောင်း၊ အသက်၏သခင်အဖြစ်သော်လည်းကောင်း သွန်သင်ခြင်းမပြုပါ။
ပညတ်တော်များသည် ကျေးဇူးတော်အောက်၌ ဖြောင့်မတ်စင်ကြယ်စွာ အသက်ရှင်ဖို့ရန် အထောက်အကူများပြု သွန်သင်ထားသည်။
ရှင်ယာကုပ်ဩဝါဒစာမှ အချို့ကျမ်းပိုဒ်များသည် သုတ္တံကျမ်းမှ စကားအလိမ္မာများနှင့် ဆင်တူသည်။
သုတ္တံကျမ်းနှင့်တူသော်လည်း စကားများကြမ်းတမ်းသည်။
ဖြတ်လတ်ပေါ့ပါးသည်။
ပုံကြမ်းဆန်သည်။
အကြောင်းအချက်ကောက်ချက်ချရန် ခက်ခဲသည်။
ရှင်ယာကုပ်ကျမ်း၏ သော့ချက်စကားလုံးမှာ “ညီအစ်တို့” ဖြစ်သည်။
(၁၆)ကြိမ်တိတိသုံး နှုန်းထားသဖြင့် ယုံကြည်သူများသို့ ရည်ရွယ်ရေးသားခြင်းဖြစ်သည်။
မပြောင်းလဲသေးသူများလည်း ပါဝင်သည်။
ရှင်ယာကုပ်ဩဝါဒစာစောင်သည် ဓမ္မသစ်ကျမ်းများအနက် အမိန့်အာဏာအသုံးအများ ဆုံးဖြစ်သည်။
အခြားကျမ်းများထက် ညွှန်ကြားချက်များစွာသုံးထားသည်။
ကျမ်းပိုဒ်ပေါင်း (၁၀၈)​ ခုသာရှိသောကျမ်းတို့တွင် (၅၄) ကြိမ်တိတိအမိန့်ပေးသည်။
နှုတ်ခွန်းဆက်လွှာပဏ္ဍာ (၁:၁) ၂။
ဖျားယောင်းသွေးဆောင်ခြင်းနှင့် စစ်ကြောစုံစမ်းခြင် (၁:၂-၇) ၃။
နှုတ်ကပတ်တော် (၁:၁၈-၂၇) ၄။
ဘက်လိုက်မှုအားရှုတ်ချခြင်း (၂:၁၄-၂၆) ၅။
ယုံကြည်ခြင်းနှင့်အကျင်ံ (၂:၁၄-၂၆) ၆။
လျှာချုပ်တည်းခြင်းနှင့်မသင့်လျှော်သုံးခြင် (၃:၁-၁၂) ၇။
ဉာဏ်ပညာ၊ အစစ်အမှန်နှင့်အတုအယာင် (၃:၁၃-၁၈) ၈။
တပ်မက်ခြင်းအကြောင်းနှင့်ကုသနည်း (အခန်း ၄) ၉။
ချမ်းသာခြင်းနှင့်အနာဂတ်သံဝေဂ (၅:၁-၆) ၁၀။
စိတ်ရှည်ရန်တိုက်တွန်းနှိုးဆော်ချက် (၅:၇-၁၂) ၁၁။
ဆုတောင်းခြင်းဖြင့် အနာရောဂါကင်းငြိမ်းခြင်း (၅:၁၃-၂၀) TAGS: ရှင်ယာကုပ်ဩဝါဒစာ ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီ ဝိသေသလက္ခဏာ မွတ်စလင်နှင့် ကွန်မြူနစ် တိုင်းပြည်များရှိ ခရစ်ယာန်များသည် ဖိနှိပ်ခြင်း၊ ချုပ်ချယ်ခြင်း၊ စုံစမ်းစစ်ကြောခြင်းများစွာ ခံစားကြရသော်လည်း မျှော်လင့်ချက် မပျက်ပြယ်ကြပါ။
ထိုသူများအတွက် ပေတရုဩဝါဒ ပထမစာစောင်သည်များစွာ အကူအညီထောက်ပံ့ပေးသည်။
ခံစားသောဝေဒနာများသည် လိုအပ်သော အရည်အချင်း ပြည့်မှီဖို့ ဘုရားသခင်က ခွင့်ပြုခြင်းဖြစ်သည်။
အနောက်တိုင်း ခရစ်ယာန်နိုင်ငံ အထူးသဖြင့် အင်္ဂလိပ်စကား သုံးနှုန်းသော တိုင်းပြည်များတွင် သမ္မာကျမ်းစာအမွေသည် အများပြည်သူအား ယုံကြည်ခြင်း၌ အချိုးအစား မျှတမှုမရှိကြသေး။
ယနေ့ခေတ်ကာလတိုင်အောင် လူမှုအဖွဲအစည်း၏ အခြေခံအကျဆုံးသော အိမ်ထောင်မိသားစု၌ ပင်လျှင် “သင့်အတွက် ရွေးချယ်စရာအသင်းတော်” ဟုနောက်ပြောင်ခံနေရသည်။
မကြာပါ။
အထူးသဖြင့် ဒေသန္တရ အာဏာပိုင် အစိုးရများက တရားစီရင်ဖို့ ပညာရေးသိပ္ပံ၊ အထူးသဖြင့် လူထုဆက်သွယ်ရေးက အမြင်စောင်းလျက် ပြောင်လှောင်သရော်ကြသည်။
ရေဒီယိုရုပ်မြင်သံကြား ရုပ်ရှင်၊ စာနယ်ဇင်းနှင့်လူအဖွဲ့အစည်းများက အရက်သေစာ၊ အပျော်အပါးများဖြင့် ဆန့်ကျင်အပြစ်တင်ကြသည်။
ယခုအချိန်တွင်မူ ခရစ်ယာန်သည် “တန်ပြန်ယဉ်ကျေးမှု” အဖြစ် ရှင်ပေတရု၏ ပထမဩဝါဒစာစောင်က သွန်သင်ပေးသည်။
၂၀ရာစုနှစ်ကုန်ပိုင်းနှင့် ၂၁ ရာစုနှစ်ဦး ကာလများတွင် ဘုရားရှင်အလိုတော်ရှိလျှင်သာ၍ ပြန်လာထွန်းကားလာဦးမည်။
ကျမ်းရေးသူ ပြင်ပလက္ခဏာ ဤစာစောင်ကို ရှင်ပေတရုက ရေးသားကြောင်း လူသိရှင်ကြား အထင်အရှားဖြစ်သည်။
Eusebius က ပထမဩဝါဒစာစောင်သည် ယုံကြည်သူတိုင်း (hono logoumena) အဖြစ်လက်ခံကြသည်ဟုဆိုသည်။
Polycarps နှင့် Clement of Alexandria ကလည်းလက်ခံကြသည်။
Marcion ၏ “Canon” ကမူရှင်ပေါလု ပေးစာများကိုသာ လက်ခံသောကြောင့် ဤစာစောင်၏ အချက်အလက်များကိုသာ လက်ခံသောကြောင့် ဤစာစောင်ကို လက်မခံသော်လည်း အထောက်အထားပိုင်း အစအဖြစ် လက်ခံအသုံးပြုသည်။
အချိန်ကာလ ပေတရု၏ သွန်သင်ချက်တွင် အုပ်စိုးသူမင်းများကူညီရန် (၁ပေ ၂:၁၃၁၇) ဆိုထားသဖြင့် ခရစ်ယာန်များနေရိုး၏ ရက်စက်ကြမ်းကြုတ်မှု စတင်ခံစားရသည့် နောက်ပိုင်းတွင်ဖြစ်သည်။
အထူးသဖြင့် အေဒီ ၆၄ သို့မဟုတ် ၆၅ ဖြစ်သည်။
ထို့ထက် ခြားနားစရာမရှိနိုင်။